РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/173-21

29. април 2021. године

Б е о г р а д

З А П И С Н И К

35. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 29. АПРИЛА 2021. ГОДИНЕ

Седница је почела у 13.30 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Лука Кебара, Вук Мирчетић, Оља Петровић, Миленко Јованов, Жељко Томић, Илија Матејић, Дубравка Краљ, Виолета Оцокољић и Ђуро Перић.

Седници су присуствовали заменици чланова: Арпад Фремонд, заменик Балинта Пастора, Братислав Југовић, заменик Угљеше Мрдића и Ђорђе Тодоровић, заменик Милене Поповић.

Седници нису присуствовали чланови Одбора: Јован Палалић, Тома Фила и Марија Јевђић, нити њихови заменици.

На предлог председника, Одбор је једногласно (14 гласова за) усвојио следећи

Д н е в н и р е д:

- Усвајање записника 30, 31, 32, 33. и 34. седнице

1. Разматрање Предлога закона о изменама и допунама Закона о култури, који је поднела Влада (број 011-633/21 од 9. априла 2021. године), у појединостима;
2. Разматрање Предлога закона о изменама и допунама Закона о спречавању допинга у спорту, који је поднела Влада (број 011-635/21 од 9. априла 2021. године), у појединостима.

Пре одлучивања о тачкама дневног реда, Одбор је једногласно гласова (14 гласова за), без примедби, усвојио записнике са 30, 31, 32, 33. и 34. седнице Одбора.

**Прва тачка дневног реда:** Разматрање Предлога закона о изменама и допунама Закона о култури, који је поднела Влада (број 011-633/21 од 9. априла 2021. године), у појединостима

Одбор је, у складу са чланом 164. Пословника Народне скупштине, размотрио амандмане на Предлог закона о изменама и допунама Закона о култури и сматра да су у складу са Уставом и правним системом Републике Србије следећи амандмани:

- на члан 2. који је поднела Влада;

- на члан 3. који је поднела Влада;

- на члан 4. који је поднела Влада;

- на члан 5. који је поднела Влада;

- на члан 11. који је поднела Влада.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда:** Разматрање Предлога закона о изменама и допунама Закона о спречавању допинга у спорту, који је поднела Влада (број 011-635/21 од 9. априла 2021. године), у појединостима

Одбор је, у складу са чланом 164. Пословника Народне скупштине, размотрио амандмане на Предлог закона о допуни Закона о спречавању допинга у спорту и сматра да је у складу са Уставом и правним системом Републике Србије амандман:

- на члан 11. који је поднео народни посланик Горан Спасојевић.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

Седница је завршена у 13,35 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић